stanford-oval/wikipedia huggingface dataset:
דניאלה פינדה
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | גברים בגיל הזה | קיט | פרק: "Same as the Old Boss" |
| 2010 - 2011 | CH Originals | דמויות שונות | סדרת רשת; 3 פרקים |
| 2012 | הומלנד | ג'וליה דיאז | פרק: "Two Hats" |
| 2013 | איימי שומר | פלאביה | פרק: "Bad Decisions" |
| 2013 | יומני הערפד | סופיה דווראיוקס | פרק: "The Originals" |
| 2013 - 2014 | המקוריים | סופיה דווראיוקס | 13 פרקים |
| 2015 | American Odyssey | רובי סימס | תפקיד ראשי; 13 פרקים |
| 2016 | סדר אותי | פאהדרה | פרק: "Grandpa" |
| 2016 - 2019 | העיקוף | ונסה רנדל | תפקיד ראשי (עונות 3-1): 32 פרקים |
| 2019 | השלכות | קסידי בארט | מיני-סדרה |
| 2020 | Dream Corp LLC | מטופלת 31 | 2 פרקים |
| 2020 | רובוט צ'יקן | לקס מרי | דיבוב; פרק: "Petless M in: Cars Are Couches of the Road" |
| 2021 | קאובוי ביבופ | פיי ולנטיין | תפקיד ראשי; 10 פרקים |
| 2022 | Tales of the Walking Dead | אידיאליה | פרק: "La Doña" |
ניר מימון

| --- | --- |

ניר מימון, 2020
 לידה:  20 ביולי 1980 (בן 44) קריית ים, ישראל
 מוקד פעילות:  ישראל 
 עיסוק:  מפיק מוזיקלי, בסיסט, מלחין
 סוגה:  אתני, רוק, מוזיקה אלקטרונית
 שפה מועדפת:  עברית 
 כלי נגינה:  גיטרה בס, פסנתר, קלידים
 שיתופי פעולה בולטים:  דודו טסה, היהודים, נרקיס, מירי מסיקה
 פרסים והוקרה:  פרס אקו"ם להישג השנה למעבד (2011)  פרס אופיר למוזיקה המקורית הטובה ביותר (2019)
 פרופיל ב-IMDb
 
ניר מימון (נולד ב-20 ביולי 1980) הוא מפיק מוזיקלי, מלחין ובסיסט ישראלי.
ביוגרפיה

מימון נולד בקריית ים. החל לנגן בפסנתר בגיל 13. שירת בצה"ל כמוזיקאי, על נגינה בפסנתר קלאסי. לאחר סיום שירותו הצבאי החל מימון לנגן גם בגיטרה בס וליווה בהופעות את פבלו רוזנברג, הראל מויאל ושלומי שבת. החל משנת 2009 ועד לשנת 2016 היה מימון חלק מלהקת הרוק "היהודים". ב-2015 היה שותף להפקת האלבום החמישי של הלהקה, "יותר לא".
מימון הוא שותפו לעיבוד, ההלחנה וההפקה המוזיקלית של הזמר דודו טסה בשיתופו הפיק את אלבומיו של טסה "בסוף מתרגלים להכל", "אחרי לילה של רעש", שלושת אלבומי "דודו טסה והכוויתים", "סחרחורת", "עיר ובהלות", "הגולה" ו"איגרת אל הילדים". ב-2011 זכו מימון ודודו טסה בפרס אקו"ם להישג השנה למעבדים על אלבומם "דודו טסה והכווויתים". בשנת 2013 יצא האלבום השני של בעז בנאי "אין אף אחד בבית" בהפקתו של ניר מימון ובו גרסת כיסוי לשיר "מרב אהבה שותק" של יוסי בנאי שיצא כסינגל בשנת 2010 והגיע לראשי המצעדים באותה השנה וגם למצעדי הפזמונים של העשור.
ב-2017 נסע מימון יחד עם חברי הכוויתים לסיבוב הופעות בארצות הברית, כחימום למסע ההופעות של להקת רדיוהד בארצות הברית. באותה שנה, הפיק למירי מסיקה את האלבום אלוהי הדברים הקטנים, ולזמר עקיבא תורג'מן את אלבום הבכורה שלו "עולמות". ב־2019 החל לעבוד עם הזמרת נרקיס על הפקת הופעה ואלבום אולפן. הפיק את שני אלבומיה של שי המבר: "כל החלומות" ו-"עוד יום במזרח התיכון".
ב-2019 זכה מימון בפרס אופיר למוזיקה המקורית הטובה ביותר, עבור הלחנת הפסקול לסרט הקולנוע "מאמי".
הערות שוליים

↑  '"`UNIQ--nowiki-00000000-QINU`"'בן שלו,'"`UNIQ--nowiki-00000001-QINU`"'כך פיצח דודו טסה את הסאונד הישראלי, באתר הארץ, 28 ביוני 2017
| --- | --- |
בקרת זהויות :  NLI: 987007296930905171  MusicBrainz: 73a5d10b-f2e9-45fb-b5d2-96a38d33692e  VIAF: 297634224   WorldCat (עם VIAF): 297634224 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
מובילאיי

| --- | --- |

 נתונים כלליים
 סוג:  חברה ציבורית
 בורסה:  נאסד"ק
 סימול:  MBLY
 מייסדים:  פרופ' אמנון שעשוע, נוריו איכיהשי, זיו אבירם
 תקופת הפעילות:  1999–הווה (כ־26 שנים)
 חברת אם:  אינטל
 מיקום המטה:  ישראל הר חוצבים, ירושלים, ישראל
 משרד ראשי:  שלמה מומו הלוי 1, הר חוצבים, ירושלים, ישראל
 ענפי תעשייה:  Automotive, Autonomous cars
 שווי שוק:  13.10 מיליארד דולר (27 בפברואר 2025)
 הכנסות:  1.4 מיליארד דולר (2021)
 רווח:  108,370,000 (נכון ל־2016) 
 מנכ"ל:  פרופ' אמנון שעשוע (וגם נשיא)
 עובדים:  3,200 ברחבי העולם (ינואר 2023)
  
 
 
סמלילה הקודם של החברה, לאחר רכישתה על ידי אינטל
מוֹבִּילְאַיי טכנולוגיות ראיה בע"מ (Mobileye), המוכרת במותג מובילאיי, היא חברה העוסקת בפיתוח טכנולוגית נהיגה אוטונומית וייצור מערכות סיוע מתקדמות לנהג (ADAS), המבוססות על טכנולוגיות עיבוד תמונה, שבבי מחשב, ותוכנה. במרץ 2017 נמכרה מובילאיי לאינטל. המשרדים הראשיים של מובילאיי ומרכז הפיתוח ממוקמים בירושלים, ומשרדי המכירות פרוסים ברחבי העולם - ירושלים, תל אביב, חיפה, פתח תקווה, ניו יורק, דיסלדורף בגרמניה, שנגחאי בסין וטוקיו שביפן. באוקטובר 2022 הונפקה החברה בוול סטריט לפי שווי של 16.7 מיליארד דולר.
היסטוריה

מובילאיי נוסדה בישראל בשנת 1999 על ידי פרופסור אמנון שעשוע כאשר פיתח את מחקרו האקדמי למערכת ראייה שיכולה לזהות כלי רכב באמצעות מצלמה ואלגוריתמי תוכנה על מעבד.
מובילאיי הקימה את מרכז המחקר הראשון שלה בשנת 2004, והשיקה את הדור הראשון של מעבד EyeQ1 ארבע שנים מאוחר יותר, בשנת 2008. הטכנולוגיה הציעה סיוע לנהג כולל AEB (בלימת חירום אוטומטית). אחד מכלי הרכב הראשונים שהשתמשו בטכנולוגיה זו היה הדור החמישי של BMW סדרה 7. גרסאות עוקבות של השבב שוחררו ב-2010, 2014 ו-2018.
ב-2013, הודיעה מובילאיי על מכירת 25% מהמניות למשקיעים ב-Blue-chip תמורת 400 דולר למניה, והעריכה את החברה בכ-1.5 מיליארד דולר.
מובילאי ייצאה להנפקה בבורסת ניו יורק בשנת 2014. היא גייסה 890 מיליון דולר לפי שווי שוק של 5 מיליארד דולר. עד סוף השנה, הטכנולוגיה של מובילאיי הוטמעה ב-160 דגמי מכוניות שיוצרו על ידי 18 יצרני OEM שונים.
ב-2017 חשפה מובילאיי מודל מתמטי לבטיחות בנהיגה של כלי רכב אוטונומיים. המאמר מתאר מערכת בשם Responsibility-Sensitive Safety (RSS) אשר מגדירה את נושא האחריות וזהירות ברכבים אוטונומיים ועשויה לשמש פוליסות ביטוח למחוקקי תחבורה בבואם להסדיר רגולציה בנושא.
במרץ 2017 הודיעה אינטל כי תרכוש את מובילאיי תמורת 15.3 מיליארד דולר, והעסקה הושלמה באוגוסט 2017. הייתה זו העסקה הגדולה ביותר בתולדות המשק הישראלי.
באוקטובר 2018 מובילאיי פולקסווגן פרסמו תוכנית למסחר של Mobility as a Service (MaaS) בישראל. החברה החלה בניסויי robotaxi עם כלי רכב חשמליים NIO במאי 2020 לאחר עיכוב בהגעת כלי רכב של פולקסווגן. ב-2021 הושקה בתערוכת IAA Mobility במינכן בגרמניה.
ב־2018, השיק דואר ישראל בול על טכנולוגיית מובילאיי כחלק מהסדרה על הישגים ישראליים.
מובילאיי הדגימה נסיעה במכונית אוטונומית המצוידת במצלמות בלבד ברחובות ירושלים בינואר 2020. לאחר מכן ניסתה את המכוניות במינכן ובניו יורק.
בדצמבר 2021 הודיעה אינטל על תוכניתה להסב את מובילאיי לחברה ציבורית באמצעות הנפקה של מניות חדשות שיונפקו ב-2022, תוך שמירה על בעלות הרוב בחברה. באוקטובר 2022 הונפקו 37% ממניות החברה בבורסת נאסד"ק.
היסטוריה > שיתופי פעולה

מובילאיי יצרה מספר שותפויות עם יצרניות רכב מאז הקמתה. החברה השיקה סדרות מרובות עבור LDW על רכבי Cadillac STS ו-DTS ועל רכבי BMW 5 ו-6. בשנת 2016, מובילאיי ודלפי יצרו שותפות לפיתוח מערכת נהיגה אוטונומית כמעט מלאה עד 2019. בתחילת 2017, הכריזה מובילאיי על שותפות עם BMW לשילוב הטכנולוגיות בכלי רכב שיצאו לשוק בשנת 2018. בשנת 2018, הכריזה על שותפויות עם BMW, ניסאן ופולקסווגן. בשנת 2019, מובילאיי ו-NIO הודיעו כי ישתפו פעולה בפיתוח AVs לשוקי צרכנים בסין ובטריטוריות מרכזיות אחרות. ביולי 2020, מובילאיי ופורד הכריזו על עסקה שבה מובילאיי תספק את הציוד והתוכנה המבוססים על מצלמות EyeQ שלה על פני קו המוצרים הגלובלי של פורד. גם בשנת 2020, מובילאיי הודיעה על שותפות עם WILLER29 והשיקה שירות רובוטקסי ביפן, טייוואן ודרום מזרח אסיה ועם Geely עבור ADAS. באותה שנה הודיעה אינטל כי רכשה את Moovit, חברת פתרונות ניידות כשירות (MaaS), כדי לשפר את היצע ה-MaaS של מובילאיי.
בפברואר 2021, Transdev Autonomous Transport System (ATS) יחד עם Lohr Group ומובילאיי יצרו שותפות לפיתוח ופריסה של מעבורות אוטונומיות, ובאפריל הודיעה מובילאיי על שותפות עם Udelv על רכב ההובלה החשמלי לנהיגה עצמית מהדור הבא של החברה שנקרא "טרנספורטר", במטרה להתחיל בפעילות מסחרית ב-2023. במאי 2021, Toyota Motor Corp בחרה במובילאיי בספק הגרמני ZF לפתח ולספק מערכות עזר לנהג עבור מספר פלטפורמות רכב. החברה גם החלה שותפות עם Mahindra בשנת 2021.
היסטוריה > טסלה

באוגוסט 2015 הודיעה חברת טסלה, כי תשתמש בטכנולוגיה של מובילאיי על מנת לאפשר את פתרון ההנעה העצמית שלה, שישולב במכוניות מדגם S החל מאוגוסט 2015. טסלה לא שיתפה את הכוונות שלה עם מובילאיי ולאחר ההתרסקות הקטלנית הראשונה של מודל S האוטונומית ביוני 2016 הכריזה מובילאיי על סיום שיתוף הפעולה עם החברה. שתי החברות הביעו חוסר הסכמה לגבי גרימת התאונה כאשר מנכ"ל מובילאיי טען כי טסלה "דחפה את גבולות הבטיחות" וכי טייס אוטומטי הוא "מערכת סיוע לנהג" ולא "מערכת ללא נהג". מובילאיי גם פרסמה הצהרה כי המערכות שלה לא תוכננו לזהות "פנייה רוחבית לרוחב נתיב" ולא יהיו להן יכולות אלו עד 2018.
טכנולוגיה > EyeQ

מערכת-על-שבב (SoC) אחראית על עיבוד המידע המגיע מחיישני המצלמה לצורך יישום אפליקציות עזר לנהג כולל בלימת חירום אוטומטית (AEB), בקרת שיוט אדפטיבית (ACC), סיוע בשמירה על נתיב (LKA), סיוע בפקקים (TJA), אזהרת התנגשות מקדימה (FCW) ועוד. הדור החמישי של EyeQ של מובילאיי מסוגל לתמוך ברכבים אוטונומיים לחלוטין (רמה 5). יותר מ-27 יצרני רכב משתמשים ב-EyeQ עבור טכנולוגיות הנהיגה שלהם. (FCW).
נכון לשנת 2021, הטכנולוגיה של מובילאיי של מערכות EyeQ מותקנת בלמעלה מ-100 מיליון כלי רכב בעולם.
טכנולוגיה > Road Experience Management (REM)

טכנולוגיה REM של החברה קוצרת מידע על הדרכים בזמן אמת ובאופן אנונימי מכלי רכב המצוידים במצלמות ומערכות החברה על מנת לבנות מפה המתאימה לצורכי רכב אוטונומי בכיסוי גלובלי. הנתונים נאספים באופן קומפקטי (כ-10 קילובייט לק"מ) ומכילים רק מידע נחוץ כגון נתיבים, רמזורים, תמרורים וכו'. המידע נאגר בענן שם נוצרת המפה בשם Mobileye RoadBook אשר מפיקה תובנות הן על הדרכים והן על אופי הנהיגה בהן על ידי בינה מלאכותית ובעקרון חכמת ההמונים. בשלב הבא המפה נשלחת מהענן לרכבים בדרכים שם מתבצע מיקום אוטומטי של הרכב ע"ג המפה. טכנולוגית REM של החברה מהווה רכיב מרכזי כפתרון ניווט לרכבים אוטונומיים אך תורמת גם לשיפור הביצועים של מערכות עזר לנהג ברכבים נתמכים. REM מובילאיי מיפתה יותר מ-7.5 מיליארד קילומטרים של כבישים עד ינואר 2021.
טכנולוגיה > Responsibility-Sensitive Safe Model (RSS)

RSS הוא מודל תוכנה מתמטי שהוצע לראשונה על ידי מובילאיי בשנת 2017 לבטיחות כלי רכב אוטונומיים. AV RSS זהו מודל רשמי לקבלת החלטות ברכב אוטונומי אשר מדגים את הכללים שנועדו להבטיח שכלי רכב בנהיגה אוטונומית לא יגרמו לתאונות עם כלי רכב והולכי רגל מסביבם.
טכנולוגיה > True Redundancy

פתרון מערכתי משולב הוא גישה טכנולוגית אותה נוקטת מובילאיי על מנת למזער את הסתברות השגיאה בתהליך החישה (sensing) לנהיגה אוטונומית. יש צורך במערכת המסוגלת לנהיגה אוטונומית מלאה על ידי שימוש במצלמות בלבד (בהיקף 360) ושילובה באופן בלתי תלוי עם מערכת לידאר ומכ"ם המסוגלת גם היא לנהיגה אוטונומית מלאה לבדה. שילוב המערכות נעשה לצורכי יתירות בלבד.
טכנולוגיה > Mobileye SuperVision

Mobileye SuperVision היא מערכת נהיגה מתקדמת ברמת אוטונומיה 2+. המערכת עושה שימוש במצלמות בלבד (11 מצלמות בכיסוי 360) ומאפשרת נהיגה ללא ידיים ויכולת נהיגה עצמית אך דורשת השגחה של המשתמש. הפרויקט הראשון של המערכת, אשר החל בניסוי דרכים ב-2021, נעשה בשיתוף עם חברת Zeekr של התאגיד Geely ובו מצוידת המערכת בשני EyeQ5 SoC.
טכנולוגיה > Mobileye Drive

מערכת לנהיגה אוטונומית ברמה 4. חבילת החיישנים המלאה כוללת 13 מצלמות, 3 LiDAR ארוכי טווח, 6 LiDAR קצרי טווח, ו-6 מכ"מים. המערכת הותקנה לראשונה לכלי רכב המשמשים לשירותי נהיגה ללא נהג בשנת 2021 הן עבור שינוע נוסעים והן עבור שינוע מוצרים עם תוכניות לפרויקטי פיילוט בגרמניה ובישראל בסוף שנת 2022.
טכנולוגיה > Aftermarket

מערכות ה-Aftermarket ADAS של החברה מבוססות על אותה טכנולוגיית ראייה ממוחשבת מבוססת מצלמה של דגמי היצור אך מותקנות ברכב לאחר ייצורו כתוסף המותקן על שמשת הרכב. מערכות אלו מציעות התרעה על סטייה מנתיב, התרעת התנגשות קדמית, ניטור נסיעות, בקרת פנסים קדמיים, והתרעת הגבלת המהירות (tsr). מערכות אלו מותקנות גם בציי רכב לצורך ניטור ובקרה.
טכנולוגיה > התקנה

מוצרי מובילאיי מותקנים בדגמי מכוניות חדשות של מגוון יצרני הרכב, כבר בעת ייצורם. על פי תקני הבטיחות האירופאיים, החל ב-1 בינואר 2016 על מנת לקבל דירוג מרבי של חמישה כוכבי בטיחות לרכב חדש, על היצרן להתקין מערכת בטיחות מתקדמת ברכב.
המחלוקת עם האוניברסיטה העברית על הזכויות בקניין הרוחני

בשנת 2002 התגלעו חילוקי דעות בין האוניברסיטה העברית ופרופ' שעשוע באשר לקניין הרוחני של מובילאיי. הבוררות בין הצדדים הוטלה על פרופ' אלכסנדר לובוצקי. באפריל 2004 הגיעו הצדדים להסכמה בה שעשוע העביר 1.354% ממניות החברה לבעלות יישום - החברה לפיתוח המחקר של האוניברסיטה העברית בירושלים. בשנים שלאחר הנפקתה של מובילאיי בנאסד"ק, האוניברסיטה העברית מימשה את המניות, תמורת כ-40 מיליון דולר. במרץ 2017, לאחר מכירת מובילאיי לאינטל, התגלעו ויכוחים לגבי ההסכם מהעבר אך בסוף הצדדים הגיעו לעמק השווה.
הבניין החדש של מובילאיי

ב-27 באוגוסט 2019 התקיים טקס הנחת אבן הפינה למרכז הפיתוח העולמי של מובילאיי בהר חוצבים בירושלים. הוא יתפרס על פני 12 דונם, יכלול שטח בנוי של 50 אלף מ"ר מעל הקרקע ועוד 78 אלף מ"ר מתחת לקרקע. הוא יכיל 56 חדרי ישיבות, ו-1400 מ"ר של מעבדות פיתוח. במבנה החדש, שיכלול 8 קומות, צפויים לעבוד כ-2700 עובדים.
ב-26.03.2024 נחנך הקמפוס החדש, בנוכחות מנכ"ל מובילאיי אמנון שעשוע, נשיא המדינה יצחק הרצוג, וראש עיריית ירושלים משה ליאון.
שחקן זר (סדרת טלוויזיה)

| --- | --- |

לוגו התוכנית
 סוגה:  דרמה קומית
 יוצרים:  דוד ליפשיץ אסף גפן
 כותבים:  דוד ליפשיץ אסף גפן
 בימוי:  דני סירקין
 שחקנים:  מוני מושונוב מאור שוויצר הילה סעדה מעיין בלום יובל סמו
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  8
 הפקה
 מפיק:  אריק הניג
 חברת הפקה:  אריק הניג הפקות
 אתר צילומים:  אולפני מימד תל אביב, לונדון
 אורך פרק:  כ-25 דקות
 שידור
 רשת שידור בישראל:  ערוץ 2 (קשת)   Netflix   ערוץ ההומור
 פורמט (תמונה):  SDTV   HDTV
 תקופת שידור מקורית:  2015–הווה 
 תקופת שידור בישראל:  15 ביוני 2015 – 3 באוגוסט 2015
 קישורים חיצוניים
 אתר הסדרה
 דף התוכנית ב-IMDb
שחקן זר היא סדרת קומדיה ישראלית, שעלתה לשידור ב-15 ביוני 2015 בערוץ 2 בשידורי קשת. את הסדרה יצרו וכתבו דוד ליפשיץ ואסף גפן, והיא בוימה על ידי דני סירקין.
עלילת הסדרה

הסדרה עוסקת בסיפורו של אדיר מיוחס (מאור שוויצר), כדורגלן ישראלי, שנרכש על ידי מועדון הפאר צ'לסי ועובר עם משפחתו ללונדון כדי להגשים את חלומו להיות "הליאו מסי הבא". באנגליה מתברר שהמציאות מאחורי הפנטזיה היא הרבה פחות נוצצת, והרבה יותר מצחיקה. אדיר גר בלונדון בבית אחד יחד עם חברתו נופית זאנה (הילה סעדה), אביו מאיר (מוני מושונוב) ואחיו פרדי (יובל סמו), שנסעו כדי לעזור לו להתאקלם בסביבה החדשה, אבל בפועל בעיקר מפריעים לו. המפגש בין התרבויות המנוגדות מוביל בעיקר לאי הבנות, טעויות וסיטואציות קומיות, ומזכיר שמאחורי הפנטזיה על כוכב כדורגל בינלאומי ועל חיים נוצצים בלונדון, מסתתרים אנשים שמתקשים לשנות את ההרגלים והזהות הישנים שלהם. למרות זאת, הקשר העמוק בין בני המשפחה מצליח להתגבר על הקשיים ושומר עליהם מאוחדים מול העולם הזר והמוזר בחוץ.
בסוף העונה כאשר הוא בדרך לישראל (לחופשת הקיץ), מגלים שהליגה הרוסית בחנה כל העונה את אדיר ומציעה לו להצטרף לליגה הרוסית בקבוצה חדשה והוא מסכים בתנאי שהוא יבוא עם משפחתו לשם.
דמויות > דמויות ראשיות

אדיר מיוחס (מאור שוויצר): "השחקן הזר". בחור נאה, כריזמטי והנורמלי היחיד במשפחתו. שחקן כדורגל מוצלח שקיבל הצעה חד פעמית להצטרף לקבוצת הפאר הלונדונית, צ'לסי, אך אחרי זה עובר לשחק עד סוף העונה בברנפורד. למרות הדימוי הנפוץ, אדיר הוא לא הכדורגלן הטיפש, ולאורך כל השהות שלו בלונדון הוא מפגין חכמה, משפחתיות וגם לא מעט קושי בהבנת המנטליות המקומית. בסוף העונה עובר לרוסיה לשחק בליגה הרוסית בקבוצה חדשה שמרכיבים.
מאיר מיוחס (מוני מושונוב): אביהם של אדיר ופרדי. גבר פשוט, מיושן ובעיקר המעריץ הכי גדול של בנו. מאיר בעברו שחקן כדורגל בינוני המנסה להגשים את חלומו דרך הבן שלו. מתלווה אליו ללונדון, אבל מתקשה להבין ולהשלים עם חוקי הממלכה הבריטית.
פרדי מיוחס (יובל סמו): אחיו הגדול של אדיר. ילד שתקוע בגוף של מבוגר בן 40. פרדי הוא הבן הבכור במשפחה שחי על חשבון אחיו הצעיר, הוא טיפוס לא שגרתי שאוהב להסתובב עירום, מחזיק בנפש של אמן, חוסר טאקט מובנה ונשמה טובה.
נופית זאנה (הילה סעדה): ארוסתו של אדיר, דוגמנית סוג ב' ופליטת ריאליטי. למרות שהיא לא מבינה גדולה בכדורגל, נופית היא בחורה סופר דעתנית שיש לה מה להגיד על כל דבר ועל כל צעד של אדיר בקריירה. היא מגיעה ללונדון על מנת לתמוך בבן הזוג שלה, וגם כדי לנסות ולקדם את קריירת המשחק והדוגמנות שלה.
חנן "חני" שוורץ (מעיין בלום): סוכנו האישי של אדיר. ישראלי שנמצא כבר מספר שנים בלונדון ומחליף עבודות סדרתי. בתחילת הסדרה הוא משמש כנהג בחברה של סוכן העל של אדיר, סוכן כדורגלנים אנגלי גדול, אולם בעקבות ההתפתחות והמעבר של אדיר לקבוצה קטנה, הוא עצמו ממונה לסוכן האישי של מיוחס. לפעמים מתנהג בטיפשות.
דמויות > דמויות משנה

ריהאנה (נטע לי גלרמן): המזכירה העצבנית של חני. היא מג'מייקה ומדברת פאטווה (השפה המדוברת בג'מייקה), ובעקבות זה אי אפשר להבין את דיבורה.
חווה "חווי" מיוחס (רותי נבון): אם משפחת מיוחס אשר נשארת בארץ. מתגלה כחובבת משחק הכדורשת בליגת מאמאנט.
הפקה

הסדרה נוצרה על ידי הכותבים הראשיים של ארץ נהדרת, דוד ליפשיץ ואסף גפן. הסדרה החלה את צילומיה ביולי 2013, באולפני מימד שבתל אביב. הסצנה בפרק הראשון של הסדרה, שבו המשפחה נוחתת בשדה התעופה "היתר'ו" בלונדון, צולמה בסט שנבנה במיוחד בשביל הסדרה בגני התערוכה שבתל אביב. הסדרה עלתה לשידור ב-15 ביוני 2015 קרוב לשנתיים לאחר צילומיה עקב עיכוב בעליית העונות של ארץ נהדרת. אסי כהן היה אמור לגלם את תפקידו של הכדורגלן בסדרה, לאחר שעוז זהבי ויתר על תפקידו לטובת זגורי אימפריה, אך גם הוא פרש.
הערות שוליים

↑  גולללל: אסי כהן יגלם כדורגלן בסדרה חדשה, באתר וואלה, 12 במרץ 2013
↑  בקרוב: סדרת דרמה על עולם הכדורגל
פיון או'שיי

| --- | --- |

 לידה:  2 בינואר 1997 (בן 28) דבלין, אירלנד 
 מדינה:  אירלנד 
 תקופת הפעילות:  מ-2007 
 עיסוק:  שחקן קולנוע וטלוויזיה
 מקום לימודים:  Visions Drama School 
 פרופיל ב-IMDb
 
פיון או'שיי (באירית: Fionn O'Shea; נולד ב-2 בינואר 1997) הוא שחקן קולנוע וטלוויזיה אירי.
ביוגרפיה

או'שיי למד בקולג' גונזגה (אנ') ברנלה (אנ'), דבלין. הוא המשיך להתאמן בבית הספר ויז'ן לדרמה בדבלין. (אנ')
קריירה

בשנת 2007, ערך או'שיי את הופעת הבכורה שלו בסרט הקצר האירי "New Boy". הוא היה מועמד לפרס אוסקר לסרט הקצר הטוב ביותר.
בשנת 2009, הוא עשה את הופעת הבכורה שלו בסרט עלילתי, כשגילם ילד יתום בסרט הקולנוע "A Shine of Rainbows" . בין 2009 ל-2012 הוא הופיע בסדרה "רוי", סדרת טלוויזיה אירית-בריטית מונפשת לילדים.
בשנת 2016, הוא שיחק לצד ניקולס גאליצין, בדרמה הקומית האירית, שד נאה. על משחקו בסרט היה מועמד לפרס הקולנוע האירי בקטגוריית השחקן בתפקיד ראשי ולפרס הכוכב העולה.
בשנת 2018 הוא הופיע בקומדיית המצבים הבריטית פסיכולוג לרגע. באותה שנה הוא הופיע במיני סדרה הבריטית, חף מפשע.
בשנת 2019, הוא שיחק בתפקיד משנה בסרט הדרמה "אחרי המלחמה". בשנת 2020, הוא שיחק בתפקיד ראשי בסרט הקולנוע הלהט"בי "לצאת עם אמבר", ובמיני סדרה אנשים נורמלים.
בשנת 2021 שיחק בסרט הקולנוע "צ'רי". באותה שנה שיחק בסרט הקולנוע, "Wolf".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | A Shine of Rainbows | ילד יתום מס' 1 |  |
| 2016 | מצור ג'דוטוויל (אנ') | ויליאם ריידי |  |
| 2016 | שד נאה | נד רוש |  |
| 2019 | אחרי המלחמה (אנ') | בארקר |  |
| 2020 | לצאת עם אמבר (אנ') | אדי |  |
| 2021 | צ'רי | ארנולד |  |
| 2021 | זאב (אנ') | רופוס |  |
| 2023 | Dance First | סמואל בקט בצעירותו |  |
| 2025 | Four Letters of Love | ניקולס קוכלן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009–2012 | Roy | ג'ק קופרובסקי | תפקיד ראשי (עונות 2-1); 24 פרקים |
| 2010 | The Santa Incident | המלי | סרט טלוויזיה של הולמרק |
| 2013 | Jack Taylor | פיטר גאנון | פרק: "The Priest" |
| 2014 | The Centre | קורקי קוואנה | פרק: "#1.5" |
| 2018 | חף מפשע | ג'ק | 4 פרקים |
| 2018 | פסיכולוג לרגע | ריקי פיט | 6 פרקים |
| 2020 | מכתב למלך (אנ') | טריסטן | 5 פרקים |
| 2020 | אנשים נורמלים | ג'יימי | 5 פרקים |
| 2024 | אדוני האוויר | סמל סטיב בוסר | 2 פרקים |
| 2025 | בית גינס | בנג'מין גינס | סדרה עתידית של נטפליקס |
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2017 | FilmOut פסטיבל הלהט"ב בסן דייגו | השחקן הטוב ביותר בסרט בסרט קולנוע (בחירת הקהל) | שד נאה | זכייה |  |
| 2018 | פרסי הסרטים והדרמה של IFTA | שחקן ראשי בסרט קולנוע | שד נאה | מועמדות |  |
| 2018 | פרסי הסרטים והדרמה של IFTA | פרס הכוכב העולה | שד נאה | מועמדות |  |
| 2021 | פרסי הסרטים והדרמה של IFTA | שחקן ראשי בסרט בסרט קולנוע | לצאת עם אמבר | מועמדות |  |
| 2021 | פרסי הסרטים והדרמה של IFTA | שחקן משנה בסדרת דרמה | אנשים נורמלים | זכייה |  |
הערות שוליים

↑  "The star & director of Handsome Devil chat choreography with Brian O'Driscoll, LGBT in 2017 Ireland & inverting film stereotypes". Joe.ie. נבדק ב-2 בפברואר 2020. {{cite web}}:  (עזרה)
↑  "Fionn O'Shea". Lorraine Brennan Management. נבדק ב-9 בינואר 2020. {{cite web}}:  (עזרה)
↑  ‘Handsome Devil’ a lively gay romance, Los Angeles Blade: LGBTQ News, Rights, Politics, Entertainment, ‏6 במאי 2017
↑  Bustle UK,'"`UNIQ--nowiki-00000006-QINU`"'Who Is Fionn O'Shea? 'Innocent's Jack Will Be Familiar To 'Normal People' Fans, Bustle, ‏1 באפריל 2020
↑  Sadie Collins,'"`UNIQ--nowiki-00000008-QINU`"'LGBTQ+ Rom-Coms to Stream on Prime Video, HBO, and Netflix, Them., ‏3 בינואר 2022
↑  Donald Clarke,'"`UNIQ--nowiki-0000000A-QINU`"'Iftas 2021: Normal People, Smother and Dating Amber top nominations, The Irish Times, ‏2 במאי 2021
↑  Donald Clarke,'"`UNIQ--nowiki-0000000C-QINU`"'Cherry: So what do you do after Avengers: Endgame?, The Irish Times, ‏5 בפברואר 2021
↑  John Serba,'"`UNIQ--nowiki-0000000E-QINU`"'Stream It Or Skip It: 'Wolf' on VOD, in Which George MacKay is a Boy Who Cries Because He's a Wolf Inside, Decider, ‏4 בundefined 2022
↑  "2017 LGBT FilmOut Film Festival Awards". filmoutsandiego.com/. נבדק ב-14 במרץ 2019. {{cite web}}:  (עזרה)
↑  Barry, Aoife (11 בינואר 2018). "These are the nominations for this year's IFTA awards". The Journal. אורכב מ-המקור ב-11 בינואר 2018. נבדק ב-11 בינואר 2018. {{cite web}}:  (עזרה)
↑  O'Grady, Sean (15 בפברואר 2018). "IFTAs: Full list of winners as Gabriel Byrne is honoured with Lifetime Achievement Award". Irish Independent. נבדק ב-15 בפברואר 2018. {{cite web}}:  (עזרה)
↑  Crowley, Sinéad (15 ביוני 2021). "Normal People receives 15 IFTA nominations". {{cite web}}:  (עזרה)
| --- | --- |
בקרת זהויות :  GND: 1289692513  ISNI: 0000 0005 1310 0382  LCCN: no2017081806  VIAF: 2915167625759903660003   WorldCat (עם VIAF): 2915167625759903660003
עמיחי שיקלי

עמיחי שיקלי (נולד ב-12 בספטמבר 1981, י"ג באלול ה'תשמ"א) הוא שר התפוצות והמאבק באנטישמיות מטעם מפלגת הליכוד. קודם לכן שימש כח"כ מטעם סיעת ימינה ובסיעת יחיד, מחנך, יזם חברתי - חינוכי ישראלי, ומייסד המדרשה למנהיגות ציונית "תבור".
ביוגרפיה

שיקלי הוא בנם של הרב ד"ר איתן שיקלי, נשיא האוניברסיטה היהודית במקסיקו סיטי וקמיל שיקלי, אמנית. נולד וגדל בירושלים, ובוגר התיכון המסורתי ע"ש ז'ול בראונשוויג בעיר. בילדותו עבר זמנית עם משפחתו ליישוב חנתון שבמועצה אזורית עמק יזרעאל, תקופה בה למד בבית הספר האזורי משגב.
בתום לימודיו בתיכון הצטרף למכינה הקדם צבאית גליל עליון בקיבוץ מעיין ברוך. עם סיום לימודיו במכינה, בנובמבר 2000, התגייס לצה"ל והתקבל לסיירת גולני, שבה עבר מסלול הכשרה כלוחם וקורס מ"כים חי"ר. בהמשך השלים קורס קציני חי"ר, שב לסיירת ומונה למפקד צוות. הוא השתתף בלחימה נגד הטרור הפלסטיני באינתיפאדה השנייה, פיקד על פלגת האימונים בסיירת החטיבתית והיה מפקד פלגה ביחידת אגוז. במילואים שרת כמפקד הפלחה"ן בגדס"ר 6646 וכמפקד כוח פת"ן של חטיבת גולני הסדירה, בדרגת רס"ן.
במהלך שירותו הצבאי השלים תואר ראשון בהצטיינות בלימודי ביטחון והמזרח התיכון במסגרת אוניברסיטת חיפה והמכללה לפיקוד טקטי. לאחר שירותו הצבאי השלים לימודי תואר שני במסלול דיפלומטיה וביטחון באוניברסיטת תל אביב. בנוסף למד במכללה למדינאות בירושלים, והוא בוגר תוכנית לה"ב בבית הספר למנהל עסקים באוניברסיטת תל אביב.
בתום שירותו הצבאי ייסד שיקלי את המדרשה למנהיגות ציונית תבור המפעילה מגוון תוכניות חינוכיות בהן מסגרות קדם צבאיות ותוכניות ייעודיות למפקדי צה"ל, משרד הביטחון וגופים נוספים. במסגרת תפקידו עסק רבות בהוראת תולדות הציונות והמורשת הביטחונית של מדינת ישראל. מאמריו פורסמו ב"ג'רוזלם פוסט", ב"ידיעות אחרונות", באתר "מידה" וב"מקור ראשון".
הקים את המכינה הקדם-צבאית תבור בנוף הגליל עם עיריית נוף הגליל ואופיר שיק, חברו לצוות בסיירת גולני וסגן ראש מועצה אזורית הגליל התחתון. המכינה חרתה על דגלה שלושה ערכים מובילים: מצוינות, שמחה ואהבת ישראל.
בשנת 2013 ייסד את תוכנית המנהיגות הארצית "קשת" לתלמידי כיתות י'–י"ב, העוסקת בהעמקת ידיעת הארץ, היכרות עם החברה הישראלית ופיתוח מיומנויות מנהיגות. בשנת 2014 יזם, בשיתוף האגף הביטחוני-חברתי במשרד הביטחון, תוכנית הכנה לצה"ל לעולים ולמתנדבי מח"ל (מגויסי חו"ל).
החל משנת 2017, נוכח התרחבות פעילות העמותה, החל לשמש מנכ"ל המדרשה למנהיגות ציונית "תבור", שבתוכה נכללו: שנת השירות בתבור, התוכניות "חץ" ו"קשת" המיועדות לתלמידי תיכון, המכינות הקדם-צבאיות, מכון הפועל במסגרות צה"ל ומוסדות חינוך, ותוכניות לחיילים משוחררים.
לקראת יום העצמאות ה-70 למדינת ישראל יזם יחד עם אליסף פרץ (בנה של מרים פרץ) את "מסע השבעים לישראל" שבו השתתפו למעלה משלושים אלף איש, בהם תלמידי תיכון, ארגונים חברתיים ואזרחים מן השורה. את המסע הזניק נשיא המדינה ראובן ריבלין.
ביוני 2018, עם ההודעה על השעיית הפעילות של מכינת בני ציון בעקבות אסון נחל צפית ובשיתוף עם הנהלת בני ציון, מועצת המכינות ומשרד החינוך, הקימה מכינת תבור בראשות שיקלי שלוחה עבור הצעירים שיועדו למכינת בני ציון. שלוחה זו פועלת בקיבוץ רמת השופט. בדצמבר 2019 הקים בעמותה שנת שירות אשר תעסוק בתפעול שוטף והדרכה של תוכנית "קשת", ובפעילות חינוכית במוסדות העירייה השונים.